
	Grozījumi akta projektā

	
Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā. 

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu. 
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

[bookmark: _Toc231397807]EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar ko nosaka Savienības atbalstu patvēruma, migrācijas un integrācijas jomā laikposmam no 2028. līdz 2034. gadam
(COM(2025)0540 – C10‑0177/2025 – 2025/0540(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0540),
–	ņemot vērā Līguma par Eiropas Savienības darbību 294. panta 2. punktu, 78. panta 2. punktu un 79. panta 2. un 4. punktu, saskaņā ar kuriem Komisija tam ir iesniegusi priekšlikumu (C10‑0177/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas veikto budžeta izvērtējumu,
–	ņemot vērā Eiropas Ekonomikas un sociālo lietu komitejas ... atzinumu, [footnoteRef:1], [1:  OV C … / Oficiālajā Vēstnesī vēl nav publicēts.] 

–	ņemot vērā Reglamenta 60. un 58. pantu,
–	ņemot vērā Pilsoņu brīvību, tieslietu un iekšlietu komitejas ziņojumu (A10‑0000/2026),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

<RepeatBlock-Amend><Amend>Grozījums Nr. <NumAm>1</NumAm>
<DocAmend>Regulas priekšlikums</DocAmend>
<Article>1. apsvērums</Article>
	

	Komisijas ierosinātais teksts
	Grozījums

	(1)	Šīs regulas mērķis ir palīdzēt sasniegt Savienības mērķi izveidot brīvības, drošības un tiesiskuma telpu saskaņā ar Līgumu par Eiropas Savienības darbību (LESD), sniedzot Savienības atbalstu kopējas patvēruma, alternatīvās aizsardzības un pagaidu aizsardzības politikas izstrādei, lai visiem trešo valstu valstspiederīgajiem, kuriem nepieciešama starptautiska aizsardzība, piedāvātu atbilstīgu statusu un nodrošinātu neizraidīšanas principa ievērošanu saskaņā ar LESD 77. pantu, un kopēju imigrācijas politiku, kuras mērķis ir visos posmos nodrošināt efektīvu migrācijas plūsmu pārvaldību, taisnīgu attieksmi pret trešo valstu valstspiederīgajiem, kuri likumīgi uzturas dalībvalstīs, un novērst nelegālo imigrāciju un cilvēku tirdzniecību un pastiprināt pasākumus to apkarošanai saskaņā ar LESD 79. pantu.
	(1)	Šīs regulas mērķis ir palīdzēt sasniegt Savienības mērķi izveidot brīvības, drošības un tiesiskuma telpu saskaņā ar Līgumu par Eiropas Savienības darbību (LESD), sniedzot Savienības atbalstu kopējas patvēruma, alternatīvās aizsardzības un pagaidu aizsardzības politikas izstrādei, lai visiem trešo valstu valstspiederīgajiem, kuriem nepieciešama starptautiska aizsardzība, piedāvātu atbilstīgu statusu un nodrošinātu neizraidīšanas principa ievērošanu saskaņā ar LESD 78. pantu un kopējās imigrācijas politikas attīstību, kuras mērķis ir visos posmos nodrošināt efektīvu migrācijas plūsmu pārvaldību, taisnīgu attieksmi pret trešo valstu valstspiederīgajiem, kuri likumīgi uzturas dalībvalstīs, un novērst nelegālo imigrāciju un cilvēku tirdzniecību un pastiprināt pasākumus to apkarošanai saskaņā ar LESD 79. pantu.


Or. <Original>{EN}en</Original>
</Amend>
<Amend>Grozījums Nr. <NumAm>2</NumAm>
<DocAmend>Regulas priekšlikums</DocAmend>
<Article>2. apsvērums</Article>
	

	Komisijas ierosinātais teksts
	Grozījums

	(2)	Migrācijas un patvēruma pakta stāšanās spēkā 2024. gada jūnijā ir pārveidojusi Savienības patvēruma un migrācijas politiku. Lai veicinātu pakta īstenošanu un atbalstītu centienus nodrošināt visaptverošu pieeju migrācijas pārvaldībai, kuras pamatā ir solidaritāte un taisnīgs atbildības sadalījums starp dalībvalstīm, Savienības iestādēm un aģentūrām, dalībvalstis būtu jāatbalsta ar pienācīgiem finanšu resursiem. Šo Savienības atbalstu sniegs saskaņā ar horizontālajiem noteikumiem par Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, kas izveidots ar Regulu (ES) […].
	(2)	Lai īstenotu Migrācijas un patvēruma paktu, kas stājās spēkā 2024. gada jūnijā, dalībvalstis būtu jāatbalsta ar pienācīgiem finanšu resursiem Savienības līmenī. Šo Savienības atbalstu sniegs saskaņā ar horizontālajiem noteikumiem par Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, kas izveidots ar Regulu (ES) […].


Or. <Original>{EN}en</Original>
</Amend>
<Amend>Grozījums Nr. <NumAm>3</NumAm>
<DocAmend>Regulas priekšlikums</DocAmend>
<Article>2.a apsvērums (jauns)</Article>
	

	Komisijas ierosinātais teksts
	Grozījums

	
	(2a)	Visas darbības, ko atbalsta saskaņā ar šo regulu, būtu jāīsteno, pilnībā ievērojot tiesības un principus, kas ietverti Savienības acquis un Eiropas Savienības Pamattiesību hartā (“Harta”), un darbībām būtu jāatbilst Savienības un dalībvalstu starptautiskajām saistībām, kas izriet no starptautiskajiem instrumentiem, kuros tās ir puses, jo īpaši nodrošinot atbilstību dzimumu līdztiesības un nediskriminācijas principiem. Visās darbībās vai lēmumos attiecībā uz bērniem migrantiem, tostarp atgriežamiem bērniem, vispirms būtu jāņem vērā bērna interešu ievērošanas princips, pilnībā ievērojot bērna tiesības paust savu viedokli.


Or. <Original>{EN}en</Original>
</Amend>
<Amend>Grozījums Nr. <NumAm>4</NumAm>
<DocAmend>Regulas priekšlikums</DocAmend>
<Article>3. apsvērums</Article>
	

	Komisijas ierosinātais teksts
	Grozījums

	(3)	Šajā regulā ir noteikti Savienības atbalsta mērķi patvēruma, migrācijas un integrācijas politikas jomā. Dalībvalstīm būtu jānodrošina, ka to valstu un reģionu partnerības plānos ir ņemti vērā visi šajā regulā noteiktie mērķi.
	(3)	Šajā regulā ir noteikti konkrētie mērķi Savienības atbalstam patvēruma, migrācijas un integrācijas politikas jomā, noteikti minimālie finansējuma līmeņi, kas jānodrošina minētajiem konkrētajiem mērķiem, paredzēti īpaši noteikumi par līdzfinansējumu attiecībā uz pasākumiem, ko veic saskaņā ar šo instrumentu, un izveidots to darbību saraksts, kuras ir tiesīgas saņemt Savienības atbalstu. Dalībvalstīm saskaņā ar šajā regulā noteiktajiem minimālajiem finansējuma līmeņiem būtu jānodrošina savu valsts un reģionālo partnerības plānu atbilstība katram no šeit izklāstītajiem mērķiem.


Or. <Original>{EN}en</Original>
</Amend>
<Amend>Grozījums Nr. <NumAm>5</NumAm>
<DocAmend>Regulas priekšlikums</DocAmend>
<Article>3.a apsvērums (jauns)</Article>
	

	Komisijas ierosinātais teksts
	Grozījums

	
	(3a)	Ņemot vērā saskaņā ar šo regulu sniegtā Savienības atbalsta iekšējo raksturu un to, ka šī regula ir galvenais finansēšanas instruments patvēruma, migrācijas un integrācijas politikai Savienības līmenī, ar instrumentu galvenokārt būtu jāatbalsta darbības, kas kalpo Savienības iekšējai politikai patvēruma, migrācijas un integrācijas jomā saskaņā ar instrumenta mērķiem.


Or. <Original>{EN}en</Original>
</Amend>
<Amend>Grozījums Nr. <NumAm>6</NumAm>
<DocAmend>Regulas priekšlikums</DocAmend>
<Article>3.b apsvērums (jauns)</Article>
	

	Komisijas ierosinātais teksts
	Grozījums

	
	(3b)	Papildus līdzfinansējuma likmei, ko Savienības atbalsts saskaņā ar šo regulu nodrošina atbalsttiesīgiem pasākumiem vai darbībām, dalībvalstis tiek mudinātas nodrošināt finansējumu no savu publiskā sektora iestāžu budžetiem, ja šāds finansējums ir būtisks projekta īstenošanai, jo īpaši, ja projektu īsteno pilsoniskās sabiedrības organizācija.


Or. <Original>{EN}en</Original>
</Amend>
<Amend>Grozījums Nr. <NumAm>7</NumAm>
<DocAmend>Regulas priekšlikums</DocAmend>
<Article>5. apsvērums</Article>
	

	Komisijas ierosinātais teksts
	Grozījums

	(5)	Savienības atbalstam jābūt pamatotam ar iepriekšējo plānošanas periodu rezultātiem un ieguldījumiem patvēruma un migrācijas jomā, tādiem kā: i) Eiropas Bēgļu fonds, kas izveidots ar Eiropas Parlamenta un Padomes Lēmumu Nr. 573/2007/EK3 laikposmam no 2008. līdz 2013. gadam; ii) Eiropas Trešo valstu valstspiederīgo integrācijas fonds, kas izveidots ar Padomes Lēmumu 2007/435/EK4 laikposmam no 2007. līdz 2013. gadam; iii) Eiropas Atgriešanās fonds, kas izveidots ar Eiropas Parlamenta un Padomes Lēmumu Nr. 575/2007/EK laikposmam no 2008. līdz 2013. gadam; iv) Patvēruma, migrācijas un integrācijas fonds, kas izveidots ar Eiropas Parlamenta un Padomes Regulu (ES) Nr. 516/20146 laikposmam no 2014. līdz 2020. gadam; un v) Patvēruma, migrācijas un integrācijas fonds 2021.–2027. gadam, kas izveidots ar Eiropas Parlamenta un Padomes Regulu (ES) 2021/11477. Savienības atbalsta darbības jomā būtu jāņem vērā arī jaunas norises.
	(5)	Savienības atbalstam jābūt pamatotam ar iepriekšējo plānošanas periodu rezultātiem un ieguldījumiem patvēruma, migrācijas un integrācijas jomā, tādiem kā: i) Eiropas Bēgļu fonds, kas izveidots ar Eiropas Parlamenta un Padomes Lēmumu Nr. 573/2007/EK3 laikposmam no 2008. līdz 2013. gadam; ii) Eiropas Trešo valstu valstspiederīgo integrācijas fonds, kas izveidots ar Padomes Lēmumu 2007/435/EK4 laikposmam no 2007. līdz 2013. gadam; iii) Eiropas Atgriešanās fonds, kas izveidots ar Eiropas Parlamenta un Padomes Lēmumu Nr. 575/2007/EK5 laikposmam no 2008. līdz 2013. gadam; iv) Patvēruma, migrācijas un integrācijas fonds, kas izveidots ar Eiropas Parlamenta un Padomes Regulu (ES) Nr. 516/20146 laikposmam no 2014. līdz 2020. gadam; un v) Patvēruma, migrācijas un integrācijas fonds 2021.–2027. gadam, kas izveidots ar Eiropas Parlamenta un Padomes Regulu (ES) 2021/11477. Savienības atbalsta darbības jomā būtu jāņem vērā arī jaunas norises.

	__________________
	__________________

	3 Eiropas Parlamenta un Padomes Lēmums Nr. 573/2007/EK (2007. gada 23. maijs), ar ko laikposmam no 2008. gada līdz 2013. gadam izveido Eiropas Bēgļu fondu kā daļu no Vispārīgās programmas “Solidaritāte un migrācijas plūsmu pārvaldība” un ar ko atceļ Padomes Lēmumu 2004/904/EK (OV L 144, 6.6.2007., 1. lpp., ELI: http://data.europa.eu/eli/dec/2007/573/oj).
	3 Eiropas Parlamenta un Padomes Lēmums Nr. 573/2007/EK (2007. gada 23. maijs), ar ko laikposmam no 2008. gada līdz 2013. gadam izveido Eiropas Bēgļu fondu kā daļu no Vispārīgās programmas “Solidaritāte un migrācijas plūsmu pārvaldība” un ar ko atceļ Padomes Lēmumu 2004/904/EK (OV L 144, 6.6.2007., 1. lpp., ELI: http://data.europa.eu/eli/dec/2007/573/oj).

	4 Padomes Lēmums 2007/435/EK (2007. gada 25. jūnijs), ar ko laikposmam no 2007. gada līdz 2013. gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas “Solidaritāte un migrācijas plūsmu pārvaldība” (OV L 168, 28.6.2007., 18. lpp., ELI: http://data.europa.eu/eli/dec/2007/435/oj).
	4 Padomes Lēmums 2007/435/EK (2007. gada 25. jūnijs), ar ko laikposmam no 2007. gada līdz 2013. gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas “Solidaritāte un migrācijas plūsmu pārvaldība” (OV L 168, 28.6.2007., 18. lpp., ELI: http://data.europa.eu/eli/dec/2007/435/oj).

	5 Eiropas Parlamenta un Padomes Lēmums Nr. 575/2007/EK (2007. gada 23. maijs), ar kuru izveido Eiropas Atgriešanās fondu laika posmam no 2008. līdz 2013. gadam kā daļu no vispārīgās programmas “Solidaritāte un migrācijas plūsmu pārvaldība” (OV L 144, 6.6.2007., 45. lpp., ELI: http://data.europa.eu/eli/dec/2007/575/oj).
	5 Eiropas Parlamenta un Padomes Lēmums Nr. 575/2007/EK (2007. gada 23. maijs), ar kuru izveido Eiropas Atgriešanās fondu laika posmam no 2008. līdz 2013. gadam kā daļu no vispārīgās programmas “Solidaritāte un migrācijas plūsmu pārvaldība” (OV L 144, 6.6.2007., 45. lpp., ELI: http://data.europa.eu/eli/dec/2007/575/oj).

	6 Eiropas Parlamenta un Padomes Regula (ES) Nr. 516/2014 (2014. gada 16. aprīlis), ar ko izveido Patvēruma, migrācijas un integrācijas fondu, groza Padomes Lēmumu 2008/381/EK un atceļ Eiropas Parlamenta un Padomes Lēmumus Nr. 573/2007/EK un Nr. 575/2007/EK un Padomes Lēmumu 2007/435/EK (OV L 150, 20.5.2014., 168. lpp., ELI: http://data.europa.eu/eli/reg/2014/516/oj).
	6 Eiropas Parlamenta un Padomes Regula (ES) Nr. 516/2014 (2014. gada 16. aprīlis), ar ko izveido Patvēruma, migrācijas un integrācijas fondu, groza Padomes Lēmumu 2008/381/EK un atceļ Eiropas Parlamenta un Padomes Lēmumus Nr. 573/2007/EK un Nr. 575/2007/EK un Padomes Lēmumu 2007/435/EK (OV L 150, 20.5.2014., 168. lpp., ELI: http://data.europa.eu/eli/reg/2014/516/oj).

	7 Eiropas Parlamenta un Padomes Regula (ES) 2021/1147 (2021. gada 7. jūlijs), ar ko izveido Patvēruma, migrācijas un integrācijas fondu (OV L 251, 15.7.2021., 1.–47. lpp., ELI: http://data.europa.eu/eli/reg/2021/1147/oj).
	7 Eiropas Parlamenta un Padomes Regula (ES) 2021/1147 (2021. gada 7. jūlijs), ar ko izveido Patvēruma, migrācijas un integrācijas fondu (OV L 251, 15.7.2021., 1.–47. lpp., ELI: http://data.europa.eu/eli/reg/2021/1147/oj).


Or. <Original>{EN}en</Original>
</Amend>
<Amend>Grozījums Nr. <NumAm>8</NumAm>
<DocAmend>Regulas priekšlikums</DocAmend>
<Article>6. apsvērums – 1. daļa</Article>
	

	Komisijas ierosinātais teksts
	Grozījums

	Eiropas ģeopolitiskais konteksts ir ievērojami mainījies, būtiski ietekmējot Savienības migrācijas pārvaldību, arī tāpēc, ka valstiski dalībnieki mākslīgi rada un veicina neatbilstīgu migrāciju, instrumentalizē migrācijas plūsmas kā rīku politisku mērķu sasniegšanai un izmanto hibrīdkara taktiku, piemēram, izmanto migrāciju par ieroci8, lai destabilizētu Eiropas Savienību un tās dalībvalstis. Dalībvalstīm jāspēj ātri un efektīvi reaģēt uz migrācijas plūsmu norisēm un saņemt Savienības atbalstu šādā nolūkā. Lai reaģētu uz šīm Eiropas problēmām, Savienības atbalsta piešķiršanai būtu jāatspoguļo Savienības prioritātes. Tāpēc Savienības atbalstam, ko īsteno saskaņā ar noteikumiem, kuri reglamentē dalībvalstu valsts un reģionu partnerības plānus, būtu jāpalīdz efektīvi risināt problēmas, kas apzinātas saistībā ar Eiropas patvēruma un migrācijas pārvaldības ilgtermiņa stratēģiju un ikgadējo migrācijas pārvaldības ciklu, kas izveidots saskaņā ar Eiropas Parlamenta un Padomes Regulu (ES) 2024/1351 (2024. gada 14. maijs)9, tostarp ikgadējo solidaritātes mehānismu un Savienības pārmitināšanas un humanitārās uzņemšanas sistēmu.
	Tāpēc Savienības atbalstam, ko īsteno saskaņā ar noteikumiem, kuri reglamentē dalībvalstu valsts un reģionu partnerības plānus, būtu jāpalīdz efektīvi risināt problēmas, kas apzinātas saistībā ar Eiropas patvēruma un migrācijas pārvaldības ilgtermiņa stratēģiju un ikgadējo migrācijas pārvaldības ciklu, kas izveidots saskaņā ar Eiropas Parlamenta un Padomes Regulu (ES) 2024/1351 (2024. gada 14. maijs)9, tostarp ikgadējo solidaritātes mehānismu un Savienības pārmitināšanas un humanitārās uzņemšanas sistēmu.

	__________________
	__________________

	8 Komisijas paziņojums Eiropas Parlamentam un Padomei par cīņu pret hibrīddraudiem, kurus rada migrācijas izmantošana par ieroci, un drošības stiprināšanu pie ES ārējām robežām (COM(2024) 570 final, 11.12.2024.).
	8 Komisijas paziņojums Eiropas Parlamentam un Padomei par cīņu pret hibrīddraudiem, kurus rada migrācijas izmantošana par ieroci, un drošības stiprināšanu pie ES ārējām robežām (COM(2024) 570 final, 11.12.2024.).

	9 Eiropas Parlamenta un Padomes Regula (ES) 2024/1351 (2024. gada 14. maijs) par patvēruma un migrācijas pārvaldību un ar ko groza Regulas (ES) 2021/1147 un (ES) 2021/1060 un atceļ Regulu (ES) Nr. 604/2013 (OV L, 2024/1351, 22.5.2024., ELI: http://data.europa.eu/eli/reg/2024/1351/oj).
	9 Eiropas Parlamenta un Padomes Regula (ES) 2024/1351 (2024. gada 14. maijs) par patvēruma un migrācijas pārvaldību un ar ko groza Regulas (ES) 2021/1147 un (ES) 2021/1060 un atceļ Regulu (ES) Nr. 604/2013 (OV L, 2024/1351, 22.5.2024., ELI: http://data.europa.eu/eli/reg/2024/1351/oj).


Or. <Original>{EN}en</Original>
<TitreJust>Pamatojums</TitreJust>
Komisijas priekšlikums vedina domāt, ka migrācija uz Eiropu tagad vienmēr ir “instrumentalizācijas” jautājums, taču nav pierādījumu, ka tas tā būtu. Nepārprotamie “instrumentalizācijas” gadījumi, kas notika pirms dažiem gadiem, tika risināti to rašanās laikā. Atkārtoti apliecināt, ka instrumentalizācijas apkarošanas politikai vajadzētu būt visas ES migrācijas politikas pamatā, ir vienkārši nepareiza pieeja.
</Amend>
<Amend>Grozījums Nr. <NumAm>9</NumAm>
<DocAmend>Regulas priekšlikums</DocAmend>
<Article>6. apsvērums – 2. daļa</Article>
	

	Komisijas ierosinātais teksts
	Grozījums

	Ar šajā regulā paredzēto Savienības atbalstu būtu jāfinansē pasākumi, kas ir īpaši pielāgoti trešo valstu valstspiederīgo vajadzībām un kas pārsvarā tiek īstenoti integrācijas sākumposmā, kā arī horizontāli pasākumi, ar kuriem atbalsta dalībvalstu spējas integrācijas jomā, kamēr intervences pasākumi ar ilgtermiņa ietekmi attiecībā uz trešo valstu valstspiederīgajiem jāīsteno saskaņā ar citu Savienības atbalstu.
	No saskaņā ar šo regulu sniegtā Savienības atbalsta būtu jāfinansē pasākumi trešo valstu valstspiederīgo agrīnai integrācijai, kā arī horizontālie pasākumi, ar kuriem atbalsta dalībvalstu spējas integrācijas jomā. Intervences pasākumiem attiecībā uz trešo valstu valstspiederīgajiem ar ilgtermiņa ietekmi var izmantot arī ar citu Savienības atbalstu. Jebkurā gadījumā ar Savienības atbalstu būtu jācenšas garantēt vienlīdzīgu piekļuvi un nediskrimināciju trešo valstu valstspiederīgajiem, uz kuriem vērsti integrācijas pasākumi.


Or. <Original>{EN}en</Original>
</Amend>
<Amend>Grozījums Nr. <NumAm>10</NumAm>
<DocAmend>Regulas priekšlikums</DocAmend>
<Article>7. apsvērums</Article>
	

	Komisijas ierosinātais teksts
	Grozījums

	(7)	Tā kā problēmas migrācijas un patvēruma jomā pastāvīgi mainās, ir nepieciešams pielāgot saskaņā ar šo regulu piešķirto Savienības atbalstu migrācijas plūsmu un patvēruma iespēju izmaiņām. Lai reaģētu uz neatliekamām vajadzībām un izmaiņām politikā un Savienības prioritātēs, kā arī novirzītu finansējumu darbībām ar augstu Savienības pievienoto vērtību, daļa no Savienības atbalsta saskaņā ar šo regulu būtu jāīsteno tiešās, dalītās un netiešās pārvaldības jomā, izmantojot ES mehānismu, kas izveidots saskaņā ar Regulu (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. ES mehānisms nodrošina elastību Savienības atbalsta pārvaldībā, un dalītas pārvaldības gadījumā tas būtu jāīsteno ar dalībvalstu valstu un reģionu partnerības plānu starpniecību.
	(7)	Tā kā problēmas migrācijas, patvēruma un integrācijas jomā pastāvīgi mainās, ir nepieciešams pielāgot saskaņā ar šo regulu piešķirto Savienības atbalstu migrācijas plūsmu un patvēruma iespēju izmaiņām. Lai reaģētu uz neatliekamām vajadzībām un izmaiņām politikā un Savienības prioritātēs, kā arī novirzītu finansējumu darbībām ar augstu Savienības pievienoto vērtību, daļa no Savienības atbalsta saskaņā ar šo regulu būtu jāīsteno tiešās, dalītās un netiešās pārvaldības jomā, izmantojot ES mehānismu, kas izveidots saskaņā ar Regulu (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. Tajā pašā laikā, lai nodrošinātu pietiekamu un paredzamu finansējumu kopējās Eiropas patvēruma sistēmas izstrādei, likumīgas migrācijas attīstīšanai un integrācijas veicināšanai un sekmēšanai, minētajiem konkrētajiem mērķiem būtu jāatvēl noteikta minimālā procentuālā daļa no ikgadējā piešķīruma no ES mehānisma šai regulai. Turklāt, lai paplašinātu tiešās finansējuma plūsmas ES mehānismā vietējām un reģionālajām pašvaldībām integrācijas pasākumu īstenošanai, ir lietderīgi balstīties uz praksi, kas iedibināta pašreizējā Patvēruma, migrācijas un integrācijas fonda ietvaros, un 5 % no gada atbalsta novirzīt iekšlietām, īpaši integrācijas pasākumiem, ko veic vietējās un reģionālās pašvaldības. ES mehānisms nodrošina elastību Savienības atbalsta pārvaldībā, un dalītas pārvaldības gadījumā tas būtu jāīsteno ar dalībvalstu valstu un reģionu partnerības plānu starpniecību. Plānošanas elastībai nevajadzētu novest pie sistemātiskas resursu pārdales no aizsardzības un integrācijas darbībām.


Or. <Original>{EN}en</Original>
</Amend>
<Amend>Grozījums Nr. <NumAm>11</NumAm>
<DocAmend>Regulas priekšlikums</DocAmend>
<Article>7.a apsvērums (jauns)</Article>
	

	Komisijas ierosinātais teksts
	Grozījums

	
	(7a)	Ar šo instrumentu būtu jāatbalsta Savienības un dalībvalstu centieni uzlabot dalībvalstu spējas izveidot, uzraudzīt un izvērtēt savu patvēruma politiku, ņemot vērā saistības, kas tām ir saskaņā ar Savienības tiesību aktiem. 


Or. <Original>{EN}en</Original>
</Amend>
<Amend>Grozījums Nr. <NumAm>12</NumAm>
<DocAmend>Regulas priekšlikums</DocAmend>
<Article>7.b apsvērums (jauns)</Article>
	

	Komisijas ierosinātais teksts
	Grozījums

	
	(7b)	Ar Savienības atbalstu būtu jāatbalsta dalībvalstu un Savienības centieni pilnībā īstenot un pilnveidot kopējo Eiropas patvēruma sistēmu, tostarp tās ārējo dimensiju.


Or. <Original>{EN}en</Original>
</Amend>
<Amend>Grozījums Nr. <NumAm>13</NumAm>
<DocAmend>Regulas priekšlikums</DocAmend>
<Article>7.c apsvērums (jauns)</Article>
	

	Komisijas ierosinātais teksts
	Grozījums

	
	(7c)	Ņemot vērā ilgtermiņa ekonomiskās un demogrāfiskās problēmas, ar ko Savienība saskaras, un arvien lielāko migrācijas globalizāciju, ir būtiski izveidot labi funkcionējošus likumīgās migrācijas kanālus uz Savienību, lai saglabātu Savienību kā pievilcīgu galamērķi atbilstīgai migrācijai atbilstoši dalībvalstu ekonomiskajām un sociālajām vajadzībām un garantētu sociālās labklājības sistēmu ilgtspēju un Savienības ekonomikas izaugsmi, vienlaikus aizsargājot migrantus no ekspluatācijas.


Or. <Original>{EN}en</Original>
</Amend>
<Amend>Grozījums Nr. <NumAm>14</NumAm>
<DocAmend>Regulas priekšlikums</DocAmend>
<Article>7.d apsvērums (jauns)</Article>
	

	Komisijas ierosinātais teksts
	Grozījums

	
	(7d)	Ņemot vērā migrācijas plūsmas uz Savienību un to, cik svarīgi vietējām kopienām un mūsu sabiedrības ilgtermiņa labklājībai un mūsu ekonomikas stabilitātei ir nodrošināt ilgtermiņa integrāciju un iekļaušanu personām, kas ierodas Eiropā, ir būtiski atbalstīt dalībvalstu politiku trešo valstu valstspiederīgo integrācijai. Instrumentam būtu jāatbalsta integrācijas pasākumi, kas ir īpaši pielāgoti trešo valstu valstspiederīgo vajadzībām, kā arī horizontāli pasākumi, kuru mērķis ir veidot dalībvalstu spēju izstrādāt integrācijas stratēģijas, stiprināt apmaiņu un sadarbību, un veicināt kontaktus, konstruktīvu dialogu un atzīšanu starp trešo valstu valstspiederīgajiem un uzņēmējas valsts sabiedrību. 


Or. <Original>{EN}en</Original>
</Amend>
<Amend>Grozījums Nr. <NumAm>15</NumAm>
<DocAmend>Regulas priekšlikums</DocAmend>
<Article>7.e apsvērums (jauns)</Article>
	

	Komisijas ierosinātais teksts
	Grozījums

	
	(7e)	Efektīva, ilgtspējīga un cieņu respektējoša atgriešanas politika ir neatņemama sastāvdaļa visaptverošā migrācijas pieejā, ko īsteno Savienība un tās dalībvalstis. Instrumentam būtu jāatbalsta un jāveicina dalībvalstu centieni efektīvi īstenot un turpināt attīstīt kopīgus atgriešanas standartus, uzsvaru liekot uz brīvprātīgu atgriešanos, un integrētu un koordinētu pieeju atgriešanas pārvaldībai. Lai atgriešanas politika būtu ilgtspējīga, ar instrumentu varētu arī atbalstīt pasākumus trešās valstīs, piemēram, pasākumus, kas veicina un garantē drošu un cieņpilnu atgriešanu un atpakaļuzņemšanu un atgriezto personu ilgtspējīgu reintegrāciju, tostarp sniedzot atbalstu naudā vai natūrā. Ņemot vērā to pilsoniskās sabiedrības organizāciju lielumu un veidu, kuras ir potenciālie atbalsta saņēmēji saskaņā ar šo regulu, līdzfinansējuma likmes, kas paredzētas Regulā (ES) [.], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, ir izslēdzošas un nereālas. Tāpēc šajā regulā ir jānosaka pielāgotas līdzfinansējuma likmes, lai sniegtu reālas iespējas maza mēroga pilsoniskās sabiedrības dalībniekiem un mazām vietējām un reģionālajām iestādēm gūt labumu no atbalsta saskaņā ar šo regulu un piedāvātu dalībvalstīm darbības un pakalpojumus, kas vajadzīgi, lai sasniegtu šīs regulas konkrētos mērķus.


Or. <Original>{EN}en</Original>
</Amend>
<Amend>Grozījums Nr. <NumAm>16</NumAm>
<DocAmend>Regulas priekšlikums</DocAmend>
<Article>10. apsvērums</Article>
	

	Komisijas ierosinātais teksts
	Grozījums

	(10)	Dalībvalstīm, piemērojot Savienības atbalstu, būtu jābalstās uz partnerības principu, lai nodrošinātu pārvaldības pieejas nepārtrauktību.
	(10)	Dalībvalstīm, piemērojot Savienības atbalstu, būtu jābalstās uz partnerības principu, lai nodrošinātu pārvaldības pieejas nepārtrauktību. Tā kā partnerības princips ir īpaši svarīgs patvēruma, migrācijas un integrācijas politikas kontekstā, dalībvalstīm būtu sīki jāizklāsta savu partnerību sastāvs, kā arī jāsniedz partnerības pasākumu apraksts, ciktāl tas attiecas uz atbalsta instrumentu patvēruma, migrācijas un integrācijas jomā. Dalībvalstīm minētā informācija pēc pieprasījuma būtu jādara publiski pieejama.


Or. <Original>{EN}en</Original>
</Amend>
<Amend>Grozījums Nr. <NumAm>17</NumAm>
<DocAmend>Regulas priekšlikums</DocAmend>
<Article>11. apsvērums</Article>
	

	Komisijas ierosinātais teksts
	Grozījums

	(11)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku. Ir vajadzīga lielāka saskaņotība starp migrācijas, patvēruma, atgriešanas un ārpolitiku, un ir svarīgi nodrošināt, ka Savienības ārējā palīdzība un Savienības atbalsts saskaņā ar šo regulu veicina koordinētu, holistisku un strukturētu pieeju migrācijai, maksimāli palielinot sinerģiju, kā arī palielinot sviras efektu. Šajā regulā paredzētais Savienības atbalsts var ietvert arī atbalstu attiecīgajiem ES delegāciju resursiem pienācīgi pamatotos gadījumos, un plānošanas un īstenošanas posmos to var koordinēt dalībvalstis un Komisija.
	(11)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku. Ir vajadzīga lielāka saskaņotība starp migrācijas, patvēruma, atgriešanas un ārpolitiku, un ir svarīgi nodrošināt, ka Savienības ārējā palīdzība un Savienības atbalsts saskaņā ar šo regulu veicina koordinētu, holistisku un strukturētu pieeju, kurai vajadzētu būt pilnībā saskaņotai ar pasākumiem, ko atbalsta, izmantojot Savienības ārējās finansēšanas instrumentus, un ar Savienības ārējās darbības vispārējiem principiem un vispārējiem mērķiem, kas noteikti Līguma par Eiropas Savienību (“LES”) 21. pantā.


Or. <Original>{EN}en</Original>
<TitreJust>Pamatojums</TitreJust>
Ir svarīgi skaidri norādīt, ka, tā kā instruments lielā mērā ir iekšpolitikas instruments, ja to izmanto ārēji, tam ir jābūt konsekventam un saskaņotam ar ES ārpolitiku, kā aprakstīts Līgumos, nevis otrādi.
</Amend>
<Amend>Grozījums Nr. <NumAm>18</NumAm>
<DocAmend>Regulas priekšlikums</DocAmend>
<Article>17. apsvērums</Article>
	

	Komisijas ierosinātais teksts
	Grozījums

	(17)	Visas darbības, kas tiek atbalstītas, piemērojot Savienības atbalstu saskaņā ar šo regulu, būtu jāīsteno atbilstīgi tiesībām un principiem, kas nostiprināti Savienības acquis un Eiropas Savienības Pamattiesību hartā, kā arī tām būtu jāatbilst Savienības un dalībvalstu starptautiskajām saistībām, kas izriet no starptautiskajiem instrumentiem, kuros tās ir iesaistītās puses.
	(17)	Lai nodrošinātu efektīvu Savienības atbalstu saskaņā ar šo regulu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz šīs regulas papildināšanu, apstiprinot pasākumus un darbības, kas saistītas ar šīs regulas mērķiem, un attiecībā uz to darbību saraksta grozīšanu, par kurām ir tiesības saņemt atbalstu, kā arī attiecībā uz summām, ko dalībvalstis saņem par katru personu, kas uzņemta pārmitināšanas vai humanitārās uzņemšanas ceļā, un par katru pārcelto starptautiskās aizsardzības pieteikuma iesniedzēju vai starptautiskās aizsardzības saņēmēju. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, tostarp ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.


Or. <Original>{EN}en</Original>
</Amend>
<Amend>Grozījums Nr. <NumAm>19</NumAm>
<DocAmend>Regulas priekšlikums</DocAmend>
<Article>19.a apsvērums (jauns)</Article>
	

	Komisijas ierosinātais teksts
	Grozījums

	
	(19a)	Lai nodrošinātu paredzamību un pārredzamību attiecībā uz atbalstu, ko sniedz saskaņā ar šo regulu, dalībvalstīm būtu jāīsteno darbības, kurām ir tiesības pretendēt uz atbalstu, kas izklāstīts pielikumā.


Or. <Original>{EN}en</Original>
</Amend>
<Amend>Grozījums Nr. <NumAm>20</NumAm>
<DocAmend>Regulas priekšlikums</DocAmend>
<Article>1. pants – 1. daļa</Article>
	

	Komisijas ierosinātais teksts
	Grozījums

	Šajā regulā ir noteikti Savienības atbalsta mērķi un finansējums kopējās patvēruma politikas un kopējās imigrācijas politikas īstenošanai, stiprināšanai un pilnveidošanai laikposmā no 2028. gada 1. janvāra līdz 2034. gada 31. decembrim. Savienības atbalsts veicina migrācijas plūsmu un patvēruma efektīvu pārvaldību, tostarp sniedzot atbalstu, lai īstenotu, stiprinātu un pilnveidotu Migrācijas un patvēruma paktu un pārvietotajām personām paredzēto kopējo pagaidu aizsardzības sistēmu masveida pieplūduma gadījumā.
	Šajā regulā ir noteikti Savienības atbalsta mērķi un finansējums kopējās patvēruma politikas un kopējās imigrācijas politikas īstenošanai, stiprināšanai un pilnveidošanai laikposmā no 2028. gada 1. janvāra līdz 2034. gada 31. decembrim.

	
	Tajā ir arī noteikti minimālie finansējuma līmeņi, kas jānodrošina atsevišķiem konkrētajiem mērķiem, paredzēti īpaši noteikumi par līdzfinansējumu attiecībā uz pasākumiem, ko veic saskaņā ar šo instrumentu, un izveidots to darbību saraksts, kuras ir tiesīgas saņemt Savienības atbalstu.

	
	Savienības atbalsts veicina migrācijas plūsmu efektīvu pārvaldību un palīdz īstenot, stiprināt un attīstīt kopējo patvēruma politiku, kā izklāstīts Migrācijas un patvēruma paktā, un kopējo sistēmu pārvietoto personu pagaidu aizsardzībai masveida pieplūduma gadījumā saskaņā ar attiecīgo Savienības acquis un pilnībā ievērojot Savienības un dalībvalstu starptautiskās saistības, kas izriet no starptautiskajiem instrumentiem, kuros tās ir puses.


Or. <Original>{EN}en</Original>
</Amend>
<Amend>Grozījums Nr. <NumAm>21</NumAm>
<DocAmend>Regulas priekšlikums</DocAmend>
<Article>2. pants – 1. daļa – 2. punkts</Article>
	

	Komisijas ierosinātais teksts
	Grozījums

	(2)	“starptautiskās aizsardzības saņēmējs” ir starptautiskās aizsardzības saņēmējs, kā definēts 2. panta 7. punktā Regulā (ES) 2024/1351;
	(2)	“starptautiskās aizsardzības saņēmējs” ir trešās valsts valstspiederīgais vai bezvalstnieks, kam piešķirta starptautiska aizsardzība, kā definēts Regulas (ES) 2024/1347 3. panta 4. punktā;


Or. <Original>{EN}en</Original>
</Amend>
<Amend>Grozījums Nr. <NumAm>22</NumAm>
<DocAmend>Regulas priekšlikums</DocAmend>
<Article>2. pants – 1. daļa – 4. punkts</Article>
	

	Komisijas ierosinātais teksts
	Grozījums

	(4)	“ģimenes loceklis” ir ģimenes loceklis, kā definēts 2. panta 8. punktā Regulā (ES) 2024/1351;
	(4)	“ģimenes loceklis” ir jebkurš trešās valsts valstspiederīgais, kas definēts kā ģimenes loceklis Savienības tiesību aktos, kuri attiecas uz no šā instrumenta atbalstītas darbības politikas jomu;


Or. <Original>{EN}en</Original>
</Amend>
<Amend>Grozījums Nr. <NumAm>23</NumAm>
<DocAmend>Regulas priekšlikums</DocAmend>
<Article>2. pants – 1. daļa – 11.a punkts (jauns)</Article>
	

	Komisijas ierosinātais teksts
	Grozījums

	
	(11a)	“atgriešana” ir atgriešana, kā definēts Direktīvas 2008/115/EK 3. panta 3. punktā; 


Or. <Original>{EN}en</Original>
</Amend>
<Amend>Grozījums Nr. <NumAm>24</NumAm>
<DocAmend>Regulas priekšlikums</DocAmend>
<Article>2. pants – 1. daļa – 11.b punkts (jauns)</Article>
	

	Komisijas ierosinātais teksts
	Grozījums

	
	(11b)	“izraidīšana” ir izraidīšana, kā definēts Direktīvas 2008/115/EK 3. panta 5. punktā; 


Or. <Original>{EN}en</Original>
</Amend>
<Amend>Grozījums Nr. <NumAm>25</NumAm>
<DocAmend>Regulas priekšlikums</DocAmend>
<Article>3. pants – 1. punkts – ievaddaļa</Article>
	

	Komisijas ierosinātais teksts
	Grozījums

	1.	Lai nodrošinātu migrācijas plūsmu efektīvu pārvaldību, Savienības atbalsts palīdz sasniegt ikvienu no šiem mērķiem:
	1.	Lai nodrošinātu migrācijas plūsmu efektīvu pārvaldību un kopējās patvēruma politikas un kopējās imigrācijas politikas īstenošanu, stiprināšanu un attīstību, Savienības atbalsts palīdz sasniegt katru no šādiem mērķiem:


Or. <Original>{EN}en</Original>
</Amend>
<Amend>Grozījums Nr. <NumAm>26</NumAm>
<DocAmend>Regulas priekšlikums</DocAmend>
<Article>3. pants – 1. punkts – b apakšpunkts</Article>
	

	Komisijas ierosinātais teksts
	Grozījums

	b)	sekmēt efektīvu, drošu un cieņpilnu atgriešanu un atpakaļuzņemšanu, veicināt un sekmēt efektīvu reintegrāciju trešās valstīs, kā arī palīdzēt apkarot neatbilstīgu migrāciju, novēršot un apkarojot migrantu kontrabandu un cilvēku tirdzniecību, kā arī neatbilstīgas migrācijas instrumentalizāciju un izmantošanu par ieroci;
	b)	stiprināt un attīstīt likumīgu migrāciju uz dalībvalstīm saskaņā ar to ekonomiskajām un sociālajām vajadzībām un dot ieguldījumu efektīvā trešo valstu valstspiederīgo integrācijā un sociālajā iekļaušanā un sekmēt to;


Or. <Original>{EN}en</Original>
<TitreJust>Pamatojums</TitreJust>
Ciktāl atgriešanas politiku var finansēt saskaņā ar šo instrumentu, šādai atgriešanai jābūt “ilgtspējīgai”, tā nedrīkst izraisīt riņķveida neatbilstīgo migrāciju. Instrumentalizāciju reglamentē Patvēruma pakts, uz kuru attiecas a) mērķis. Izmantošana par ieroci nav termins, ko mēs atzīstam, runājot par cilvēkiem.
</Amend>
<Amend>Grozījums Nr. <NumAm>27</NumAm>
<DocAmend>Regulas priekšlikums</DocAmend>
<Article>3. pants – 1. punkts – c apakšpunkts</Article>
	

	Komisijas ierosinātais teksts
	Grozījums

	c)	stiprināt un izvērst likumīgu migrāciju uz dalībvalstīm saskaņā ar to vajadzībām un veicināt un atbalstīt trešo valstu valstspiederīgo efektīvu integrāciju un sociālo iekļaušanu ilgtermiņa uzturēšanās agrīnajos posmos;
	c)	uzlabot efektīvu, drošu, ilgtspējīgu un cieņpilnu atgriešanu un atpakaļuzņemšanu, veicināt un sekmēt efektīvu reintegrāciju trešās valstīs un palīdzēt apkarot neatbilstīgo migrāciju;


Or. <Original>{EN}en</Original>
<TitreJust>Pamatojums</TitreJust>
Saskaņots ar definīciju pašreizējā AMIF. Tas būtu jāsaglabā kā otrais mērķis, kā tas ir pašreizējā AMIF.
</Amend>
<Amend>Grozījums Nr. <NumAm>28</NumAm>
<DocAmend>Regulas priekšlikums</DocAmend>
<Article>3. pants – 1. punkts – d apakšpunkts</Article>
	

	Komisijas ierosinātais teksts
	Grozījums

	d)	nodrošināt solidaritāti un taisnīgu atbildības sadalījumu starp dalībvalstīm, tostarp izmantojot novatoriskas praktiskas sadarbības metodes un jaunas tehnoloģijas, un veicināt visaptverošu pieeju migrācijas un patvēruma pārvaldības iekšējiem un ārējiem komponentiem.
	d)	panākt solidaritāti un atbildības dalīšanu starp dalībvalstīm, īpaši attiecībā ar tām, kuras ir visvairāk pakļautas migrācijas un patvēruma plūsmu radītajiem izaicinājumiem.


Or. <Original>{EN}en</Original>
</Amend>
<Amend>Grozījums Nr. <NumAm>29</NumAm>
<DocAmend>Regulas priekšlikums</DocAmend>
<Article>3. pants – 3. punkts</Article>
	

	Komisijas ierosinātais teksts
	Grozījums

	3.	Dalībvalstis nodrošina, ka to valstu un reģionu partnerības plānu prioritātēs ir iekļautas darbības, kas ļauj sasniegt katru no Savienības atbalsta mērķiem saskaņā ar šo regulu, un ka resursu sadalījums starp mērķiem ir samērīgs ar apzinātajām problēmām un vajadzībām.
	3.	Saskaņā ar 1. punktā izklāstītajiem konkrētajiem mērķiem instrumentu īsteno ar pielikumā uzskaitītajām darbībām. Dalībvalstis nodrošina, ka to valstu un reģionu partnerības plānu prioritātēs ir iekļautas darbības, kas iekļautas pielikumā un kas ļauj sasniegt katru no Savienības atbalsta mērķiem saskaņā ar šo regulu, un ka piešķirtie resursi ir pietiekami šo mērķu sasniegšanai. 


Or. <Original>{EN}en</Original>
</Amend>
<Amend>Grozījums Nr. <NumAm>30</NumAm>
<DocAmend>Regulas priekšlikums</DocAmend>
<Article>4. pants – 1. punkts</Article>
	

	Komisijas ierosinātais teksts
	Grozījums

	1.	Indikatīvais finansējums 3. pantā izklāstīto mērķu īstenošanai laikposmam no 2028. līdz 2034. gadam ir 11 975 428 350 EUR faktiskajās cenās. To īsteno saskaņā ar valstu un reģionu partnerības plānu horizontālajiem noteikumiem, kas izklāstīti Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.
	1.	Indikatīvais finansējums 3. pantā izklāstīto mērķu īstenošanai laikposmam no 2028. līdz 2034. gadam ir 13 172 971 EUR faktiskajās cenās. To īsteno saskaņā ar valstu un reģionu partnerības plānu horizontālajiem noteikumiem, kas izklāstīti Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. Ja rodas šaubas par to, vai jāpiemēro Regulas (ES) [...], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, noteikumi, vai šīs regulas noteikumi, prevalē šajā regulā noteiktie lex specialis noteikumi.


Or. <Original>{EN}en</Original>
<TitreJust>Pamatojums</TitreJust>
Pamatojoties uz 10 % palielinājumu saskaņā ar DFS starpposma ziņojumu.
</Amend>
<Amend>Grozījums Nr. <NumAm>31</NumAm>
<DocAmend>Regulas priekšlikums</DocAmend>
<Article>4. pants – 3. punkts</Article>
	

	Komisijas ierosinātais teksts
	Grozījums

	3.	Turklāt budžeta apropriācijas šīs regulas 3. pantā izklāstītajiem mērķiem, ko īsteno, izmantojot ES mehānismu saskaņā ar IV iedaļu Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, nosaka saskaņā ar LESD 314. pantā paredzēto ikgadējo budžeta procedūru.
	3.	Turklāt budžeta apropriācijas šīs regulas 3. pantā izklāstītajiem mērķiem, ko īsteno, izmantojot ES mehānismu nosaka saskaņā ar šīs regulas 4.a panta 3., 4., 5. un 6. punktu un LESD 314. pantā paredzēto ikgadējo budžeta procedūru.


Or. <Original>{EN}en</Original>
</Amend>
<Amend>Grozījums Nr. <NumAm>32</NumAm>
<DocAmend>Regulas priekšlikums</DocAmend>
<Article>4. pants – 4. punkts</Article>
	

	Komisijas ierosinātais teksts
	Grozījums

	4.	Attiecībā uz pasākumiem, kas saistīti ar šīs regulas 3. pantā izklāstītajiem mērķiem, ja Komisija secina, ka minētie pasākumi atbilst prasībām, kas noteiktas šajā regulā un Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un ja Komisija ierosina Padomes īstenošanas lēmumu, ar ko apstiprina attiecīgās dalībvalsts valsts un reģionu partnerības plānu saskaņā ar procedūru, kas izklāstīta 23. pantā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, tā iesniedz priekšlikumu Padomes īstenošanas lēmumam par minēto pasākumu apstiprināšanu.
	4.	Attiecībā uz pasākumiem un darbībām, kas saistīti ar šīs regulas 3. pantā izklāstītajiem mērķiem, ja Komisija secina, ka minētie pasākumi un darbības atbilst prasībām, kas noteiktas šajā regulā un Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, un ja Komisija pieņem deleģēto aktu, ar ko apstiprina attiecīgās dalībvalsts valsts un reģionu partnerības plānu saskaņā ar procedūru, kas izklāstīta 23. pantā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, tā saskaņā ar 9.a pantu ir pilnvarota pieņemt deleģēto aktu, lai papildinātu šo regulu, apstiprinot minētos pasākumus un darbības.


Or. <Original>{EN}en</Original>
</Amend>
<Amend>Grozījums Nr. <NumAm>33</NumAm>
<DocAmend>Regulas priekšlikums</DocAmend>
<Article>4. pants – 5. punkts</Article>
	

	Komisijas ierosinātais teksts
	Grozījums

	5.	Izstrādājot priekšlikumu Padomes īstenošanas lēmumam par pasākumiem, kas saistīti ar šīs regulas 3. pantā izklāstītajiem mērķiem, Komisijas priekšlikumā nosaka elementus, kas minēti 23. panta 4. punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, attiecībā uz 3. pantā izklāstītajiem mērķiem.
	5.	Deleģētajā aktā, ar ko apstiprina pasākumus un darbības, kas saistīti ar šīs regulas 3. pantā izklāstītajiem mērķiem, nosaka elementus, kas minēti 23. panta 4. punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, attiecībā uz 3. pantā izklāstītajiem mērķiem.


Or. <Original>{EN}en</Original>
</Amend>
<Amend>Grozījums Nr. <NumAm>34</NumAm>
<DocAmend>Regulas priekšlikums</DocAmend>
<Article>4. pants – 6. punkts</Article>
	

	Komisijas ierosinātais teksts
	Grozījums

	6.	Padome 4. punktā minēto īstenošanas lēmumu parasti pieņem četru nedēļu laikā pēc Komisijas priekšlikuma pieņemšanas un kopā ar īstenošanas lēmumiem, kas minēti 23. panta 1. punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.
	6.	Komisija šā panta 4. punktā minēto deleģēto aktu parasti pieņem kopā ar deleģēto aktu, kas minēts 23. panta 1. punktā Regulā (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu.


Or. <Original>{EN}en</Original>
</Amend>
<Amend>Grozījums Nr. <NumAm>35</NumAm>
<DocAmend>Regulas priekšlikums</DocAmend>
<Article>4. pants – 7. punkts</Article>
	

	Komisijas ierosinātais teksts
	Grozījums

	7.	Regulas (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, 24. pantu par plānu grozījumiem piemēro ar noteikumu, ka Komisijas priekšlikums un Padomes īstenošanas lēmums, ar ko apstiprina 23. panta 4. punktā uzskaitīto elementu grozījumus, attiecas tikai uz šīs regulas 3. pantā minētajiem mērķiem.
	7.	Regulas (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, 24. pantu par plānu grozījumiem piemēro ar noteikumu, ka deleģētais akts, ar ko apstiprina minētās regulas 23. panta 4. punktā uzskaitīto elementu grozījumus, attiecas tikai uz šīs regulas 3. pantā minētajiem mērķiem.


Or. <Original>{EN}en</Original>
</Amend>
<Amend>Grozījums Nr. <NumAm>36</NumAm>
<DocAmend>Regulas priekšlikums</DocAmend>
<Article>4.a pants (jauns)</Article>
	

	Komisijas ierosinātais teksts
	Grozījums

	
	4.a pants

	
	Atbalsta tvērums

	
	1.	Atbalstu sniedz pielikumā uzskaitītajām darbībām, kas palīdz sasniegt 3. pantā izklāstītos konkrētos mērķus. Komisija tiek pilnvarota pieņemt deleģētos aktus saskaņā ar 9.a pantu, lai grozītu to pielikumā norādīto darbību sarakstu, kam ir tiesības saņemt atbalstu. 

	
	2.	Lai sasniegtu 3. pantā izklāstītos konkrētos mērķus, izņēmuma gadījumos, ievērojot noteiktus ierobežojumus un atbilstošus aizsardzības pasākumus, atbalstu var sniegt pasākumiem vai darbībām trešās valstīs. Šādi pasākumi un darbības ir pilnībā saskaņoti ar Savienības ārējo finansēšanas instrumentu atbalstītajiem pasākumiem un Savienības ārējās darbības vispārējiem principiem un vispārējiem mērķiem. 

	
	3.	Ikgadējās budžeta procedūras ietvaros kopējā finansējuma summa no ES mehānisma, ko piešķir, lai atbalstītu pasākumus vai darbības trešās valstīs, nepārsniedz 5 % no kopējās summas, kas piešķirta 3. pantā noteikto mērķu sasniegšanai. 

	
	4.	Ikgadējās budžeta procedūras ietvaros vismaz 20 % no ES mehānisma finansējuma, kas piešķirams 3. pantā noteiktajiem mērķiem, piešķir minētā panta 1. punkta a) apakšpunktā norādītajam konkrētajam mērķim. 

	
	5.	Ikgadējās budžeta procedūras ietvaros vismaz 20 % no ES mehānisma finansējuma, kas piešķirams 3. pantā noteiktajiem mērķiem, piešķir minētā panta 1. punkta b) apakšpunktā norādītajam konkrētajam mērķim. 

	
	6.	Ciktāl tas attiecas uz iekšlietu instrumentiem, ar ES mehānismu jo īpaši atbalsta pasākumus vai darbības, kas vērstas uz 3. panta 1. punkta b) apakšpunktā noteiktā mērķa sasniegšanu un ko īsteno valsts, reģionālās un vietējās iestādes vai pilsoniskās sabiedrības organizācijas. Šajā sakarā ikgadējās budžeta procedūras ietvaros vismaz 5 % no ES mehānisma piešķīruma, kas paredzēts iekšlietu instrumentiem, atvēl vietējo un reģionālo pašvaldību integrācijas pasākumu īstenošanai. 

	
	7.	Kopējais finansējuma apjoms atbalsta partnerību pasākumiem vai darbībām trešās valstīs vai saistībā ar tām dalībvalstu valsts un reģionālo partnerības programmu ietvaros saskaņā ar XX. pantu Regulā (ES) [.] par Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fonda izveidi katrai dalībvalstij nepārsniedz 5 % no kopējās summas, ko attiecīgā dalībvalsts piešķīrusi 3. pantā izklāstītajiem mērķiem. 

	
	8.	Valsts un reģionu partnerības plānu ietvaros pasākumiem vai darbībām, kas saistītas ar šīs regulas 3. pantā noteiktajiem mērķiem, dalībvalstis piešķir vismaz 20 % no valsts finansējuma 3. panta 1. punkta a) apakšpunktā noteiktajam mērķim un vismaz 20 % – 3. panta 1. punkta b) apakšpunktā noteiktajam mērķim. 

	
	9.	Šīs regulas mērķi atbalsta pasākumus vai darbības, kas vērsti uz vienu vai vairākām mērķgrupām, kuras ietilpst Līguma par Eiropas Savienības darbību 78. un 79. panta darbības jomā. 


Or. <Original>{EN}en</Original>
</Amend>
<Amend>Grozījums Nr. <NumAm>37</NumAm>
<DocAmend>Regulas priekšlikums</DocAmend>
<Article>4.b pants (jauns)</Article>
	

	Komisijas ierosinātais teksts
	Grozījums

	
	4.b pants

	
	Partnerības princips

	
	Attiecībā uz Savienības atbalstu saskaņā ar šo instrumentu atbilstīgi 6. panta 5. punktam Regulā (ES) 202X/XX [...], Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu, partnerības ietver reģionālas, vietējas, pilsētu un citas publiskas iestādes vai asociācijas, kas šādas iestādes pārstāv, pilsoniskās sabiedrības organizācijas, piemēram, bēgļu organizācijas un migrantu vadītas organizācijas, kā arī valstu cilvēktiesību iestādes un līdztiesības struktūras un – attiecīgā gadījumā – starptautiskās organizācijas un ekonomiskos un sociālos partnerus.

	
	Iesniedzot savu valsts un reģionālo partnerības plānu saskaņā ar minētās regulas 21. pantu, šā instrumenta vajadzībām dalībvalstis sīki izklāsta savu partnerību sastāvu un sniedz partnerības pasākumu aprakstu. Tos dara pieejamu pēc pieprasījuma. 


Or. <Original>{EN}en</Original>
</Amend>
<Amend>Grozījums Nr. <NumAm>38</NumAm>
<DocAmend>Regulas priekšlikums</DocAmend>
<Article>4.c pants (jauns)</Article>
	

	Komisijas ierosinātais teksts
	Grozījums

	
	4.c pants

	
	Līdzfinansējuma likmes

	
	1.	Darbībām, ko finansē saskaņā ar šo regulu, parastais ieguldījums no Savienības budžeta ir 80 % no kopējiem attiecināmajiem izdevumiem. 

	
	2.	Ieguldījumu no Savienības budžeta var palielināt līdz 90 % no to darbību kopējiem attiecināmajiem izdevumiem, kuras uzskaitītas pielikuma 3. punktā un ar kurām cenšas sasniegt 3. panta 1. punkta b) apakšpunktā noteikto mērķi. 

	
	3.	Ieguldījumu no Savienības budžeta var palielināt līdz 100 % no kopējiem attiecināmajiem izdevumiem darbībām, ko finansē no ES mehānisma saskaņā ar šīs regulas 4.a panta 6. punktu.


Or. <Original>{EN}en</Original>
</Amend>
<Amend>Grozījums Nr. <NumAm>39</NumAm>
<DocAmend>Regulas priekšlikums</DocAmend>
<Article>7. pants – 3.a punkts (jauns)</Article>
	

	Komisijas ierosinātais teksts
	Grozījums

	
	3.a	Savienības atbalstu saskaņā ar šo regulu sniedz tikai tad, ja nolīgumi un sadarbības satvari uzskatāmi uzskatāmi nodrošina pilnīgu atbilstību ES pamattiesībām un starptautiskajām saistībām, tostarp izmantojot izpildāmus aizsardzības pasākumus, efektīvu uzraudzību un skaidru pārskatatbildības pasākumus.


Or. <Original>{EN}en</Original>
</Amend>
<Amend>Grozījums Nr. <NumAm>40</NumAm>
<DocAmend>Regulas priekšlikums</DocAmend>
<Article>9.a pants (jauns)</Article>
	

	Komisijas ierosinātais teksts
	Grozījums

	
	9.a pants

	
	Deleģēšanas īstenošana

	
	1.	Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.

	
	2.	Pilnvaras pieņemt 4. panta 4. punktā, 4.a panta 1. punktā, 5. panta 8. punktā un 6. panta 7. punktā minētos deleģētos aktus Komisijai piešķir uz nenoteiktu laiku no ... [šī regulas spēkā stāšanās datums].

	
	3.	Eiropas Parlaments vai Padome jebkurā laikā var atsaukt 4. panta 4. punktā, 4.a panta 1. punktā, 5 panta 8. punktā un 6. panta 7. punktā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

	
	4.	Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.

	
	5.	Tiklīdz Komisija pieņem deleģēto aktu, tā par to paziņo vienlaikus Eiropas Parlamentam un Padomei.

	
	6.	Saskaņā ar 4. panta 4. punktu, 4.a panta 1. punktu, 5 panta 8. punktu un 6. panta 7. punktu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas minēto laikposmu pagarina par vienu mēnesi.


Or. <Original>{EN}en</Original>
[bookmark: restart]</Amend>
<Amend>Grozījums Nr. <NumAm>41</NumAm>
<DocAmend>Regulas priekšlikums</DocAmend>
<Article>Pielikums (jauns)</Article>
	

	Komisijas ierosinātais teksts
	Grozījums

	
	PIELIKUMS

	
	ATBALSTTIESĪGĀS DARBĪBAS

	
	1. Saistībā ar 3. pantā noteiktajiem konkrētajiem mērķiem ar instrumentu atbalsta:

	
	a) valsts, reģionālo un vietējo stratēģiju izstrādi un pilnveidošanu attiecībā uz patvērumu, likumīgu migrāciju, integrāciju, atgriešanu un neatbilstīgu migrāciju saskaņā ar attiecīgo Savienības acquis;

	
	b) administratīvo struktūru, instrumentu un sistēmu, cita starpā IKT sistēmu, izveidi, kā arī darbinieku, tostarp vietējo iestāžu un citu ieinteresēto personu darbinieku, apmācību – attiecīgā gadījumā sadarbībā ar attiecīgajām decentralizētām aģentūrām;

	
	c) kontaktpunktu izveidi valsts, reģionālā un vietējā līmenī, lai potenciālajiem atbalsta saņēmējiem sniegtu objektīvas norādes, praktisku informāciju un palīdzību attiecībā uz piekļuvi ES finansējumam no šī instrumenta;

	
	d) d) politikas un procedūru izstrādi, uzraudzību un novērtēšanu, tostarp informācijas un datu vākšanu, apmaiņu un analīzi; kvalitatīvu un kvantitatīvu datu un statistikas izplatīšanu par migrāciju un starptautisko aizsardzību un kopēju statistikas instrumentu, metožu un rādītāju izstrādi un piemērošanu progresa mērīšanai un politikas attīstības novērtēšanai;

	
	e) e) informācijas, paraugprakses un stratēģiju apmaiņu; savstarpēju mācīšanos, studijas un pētniecību; kopīgu operāciju izveidi un īstenošanu; un transnacionālu sadarbības tīklu izveidi;

	
	f) palīdzības un atbalsta pakalpojumus, ko sniedz dzimumsensitīvā veidā un kas atbilst attiecīgās personas, jo īpaši mazāk aizsargātu personu, statusam un vajadzībām;

	
	g) darbības, kuru mērķis ir bērnu migrantu efektīva aizsardzība, tostarp bērna interešu novērtējumu īstenošanu, aizbildnības sistēmu stiprināšanu, kā arī bērna aizsardzības politikas un procedūru izstrādi, uzraudzību un novērtēšanu;

	
	h) darbības, kuru mērķis ir vairot ieinteresēto personu un plašas sabiedrības izpratni par politiku patvēruma, integrācijas, likumīgas migrācijas un atgriešanas jomā, īpašu uzmanību pievēršot mazāk aizsargātām personām, tostarp nepilngadīgajiem.

	
	2. Saistībā ar 3. panta 1. punkta a) apakšpunktā noteikto konkrēto mērķi ar instrumentu atbalsta: 

	
	a) materiālā atbalsta sniegšanu, tostarp palīdzību pie robežas;

	
	b) patvēruma procedūru veikšanu saskaņā ar patvēruma acquis, tostarp tādu atbalsta pakalpojumu sniegšanu kā rakstiskā un mutiskā tulkošana, juridiskā palīdzība, ģimenes locekļu meklēšana un citus pakalpojumus, kas atbilst attiecīgās personas statusam;

	
	c) pieteikuma iesniedzēju ar īpašām procesuālām vai uzņemšanas vajadzībām apzināšanu, tostarp cilvēku tirdzniecības upuru agrīnu apzināšanu, ar mērķi nosūtīt tos uz specializētiem dienestiem, piemēram, psihosociāliem un rehabilitācijas dienestiem;

	
	d) specializētu pakalpojumu, piemēram, kvalificētu psihosociālo un rehabilitācijas pakalpojumu, sniegšanu pieteikuma iesniedzējiem ar īpašām procesuālām vai uzņemšanas vajadzībām;

	
	e) tādas uzņemšanas un izmitināšanas infrastruktūras izveidi vai uzlabošanu kā maza mēroga infrastruktūra, kas apmierina ģimeņu ar nepilngadīgajiem vajadzības, ietverot tādu infrastruktūru, ko nodrošina vietējās un reģionālās iestādes, un tostarp, iespējams, panākot to, ka šādus objektus izmanto vairāk nekā viena dalībvalsts;

	
	f) dalībvalstu spēju uzlabošanu vākt, analizēt informāciju par izcelsmes valsti un izplatīt šo informāciju kompetento iestāžu starpā;

	
	g) darbības, kas saistītas ar Savienības pārmitināšanas programmām vai valsts pārmitināšanas un humanitārās uzņemšanas shēmām, tostarp to īstenošanai nepieciešamo procedūru veikšanu;

	
	h) trešo valstu spēju vairošanu nolūkā uzlabot to personu aizsardzību, kurām tā ir vajadzīga, tostarp atbalstot bērnu migrantu aizsardzības sistēmu izstrādi;

	
	i) efektīvu alternatīvu aizturēšanai izveidi, attīstīšanu un uzlabošanu, jo īpaši attiecībā uz nepavadītiem nepilngadīgajiem un ģimenēm, attiecīgā gadījumā ietverot neinstitucionalizētu aprūpi, kas integrēta valsts bērnu aizsardzības sistēmās.

	
	3. Saistībā ar 3. panta 1. punkta b) apakšpunktā noteikto konkrēto mērķi ar instrumentu atbalsta: 

	
	a) informatīvu materiālu sagatavošanu un kampaņu organizēšanu izpratnes veicināšanai par likumīgas migrācijas kanāliem uz Savienību, tostarp par Savienības acquis likumīgas migrācijas jomā;

	
	b) migrācijai uz Savienību paredzētu mobilitātes shēmu (piemēram, cirkulārās vai pagaidu migrācijas shēmu) izstrādi, tostarp apmācības pasākumus nodarbināmības uzlabošanai;

	
	c) sadarbību starp trešām valstīm un dalībvalstu darbā iekārtošanas aģentūrām, nodarbinātības dienestiem un imigrācijas dienestiem;

	
	d) trešā valstī iegūto prasmju un kvalifikāciju, tostarp profesionālās pieredzes, novērtēšanu un atzīšanu, kā arī to pārredzamības un ekvivalences ar dalībvalsts prasmēm un kvalifikācijām panākšanu;

	
	e) palīdzību saistībā ar pieteikumiem par ģimenes atkalapvienošanos, lai nodrošinātu saskaņotu Padomes Direktīvas 2003/86/EK īstenošanu;

	
	f) palīdzību, tostarp juridisko palīdzību un pārstāvību, saistībā ar to trešo valstu valstspiederīgo statusa maiņu, kuri jau likumīgi uzturas kādā dalībvalstī, jo īpaši saistībā ar likumīgas uzturēšanās statusa iegūšanu, kā definēts Savienības līmenī;

	
	g) palīdzību trešo valstu valstspiederīgajiem, kuri saskaņā ar Savienības likumīgas migrācijas instrumentiem vēlas izmantot savas tiesības, jo īpaši saistībā ar mobilitāti;

	
	h) integrācijas pasākumus, piemēram, īpašu atbalstu, kas pielāgots trešo valstu valstspiederīgo vajadzībām, un integrācijas programmas, kuru ietvaros galvenā uzmanība pievērsta konsultācijām, izglītībai, valodu kursiem un citiem apmācības pasākumiem, piemēram, pilsoniskās ievirzes kursiem un profesionālajai orientācijai;

	
	i) darbības, kas veicina trešo valstu valstspiederīgo līdztiesību attiecībā uz piekļuvi publiskiem un privātiem pakalpojumiem un šo pakalpojumu sniegšanu trešo valstu valstspiederīgajiem, tostarp piekļuvi izglītībai, aprūpes pakalpojumiem un psihosociālajam atbalstam un šādu pakalpojumu pielāgošanu mērķgrupas vajadzībām;

	
	j) integrētā veidā īstenotu sadarbību starp valstiskām un nevalstiskām struktūrām, tostarp izveidojot koordinētus integrācijas atbalsta centrus, piemēram, vienotos kontaktpunktus;

	
	k) darbības, kas ļauj trešo valstu valstspiederīgajiem iepazīties ar uzņēmējas valsts sabiedrību un aktīvi piedalīties tajā, kā arī darbības, kuras sekmē iespējas tikt pieņemtiem uzņēmējas valsts sabiedrībā;

	
	l) apmaiņas un dialoga veicināšanu starp trešo valstu valstspiederīgajiem, uzņēmējas valsts sabiedrību un publiskām iestādēm, tostarp konsultējoties ar trešo valstu valstspiederīgajiem un risinot kultūru un reliģiju dialogu;

	
	m) vietējo iestāžu un citu attiecīgo ieinteresēto personu kapacitātes sniegtu integrācijas pakalpojumus veidošanu.

	
	4. Saistībā ar 3. panta 1. punkta c) apakšpunktā noteikto konkrēto mērķi ar instrumentu atbalsta:

	
	a) atvērtas uzņemšanas vai aizturēšanas infrastruktūras izveidi vai uzlabošanu, tostarp, iespējams, panākot to, ka šādus objektus izmanto vairāk nekā viena dalībvalsts;

	
	b) efektīvu alternatīvu aizturēšanas pasākumu ieviešanu, attīstīšanu, īstenošanu un uzlabošanu, tostarp kopienā balstītu lietu pārvaldību, jo īpaši attiecībā uz nepavadītiem nepilngadīgajiem un ģimenēm;

	
	c) neatkarīgu un efektīvu piespiedu atgriešanas uzraudzības sistēmu ieviešanu un pastiprināšanu, kā noteikts Direktīvas 2008/115/EK 8. panta 6. punktā;

	
	d) neatbilstīgas migrācijas stimulu, tostarp neatbilstīgo migrantu nodarbinātības, novēršanu, veicot efektīvas un pienācīgas pārbaudes, kuru pamatā ir riska novērtējums, nodrošinot darbinieku apmācību, izveidojot un īstenojot mehānismus, ar kuru palīdzību neatbilstīgi migranti var pieprasīt atmaksāt maksājumus un iesniegt sūdzības pret saviem darba devējiem, un informācijas un izpratnes veidošanas kampaņas, kuru mērķis ir informēt darba devējus un neatbilstīgos migrantus par viņu tiesībām un pienākumiem saskaņā ar Direktīvu 2009/52/EK;

	
	e) atgriešanas sagatavošanu, tostarp pasākumus, kuru rezultātā tiek pieņemti atgriešanas lēmumi, identificēti trešo valstu valstspiederīgie, izsniegti ceļošanas dokumenti un meklēti ģimenes locekļi;

	
	f) sadarbību ar trešo valstu konsulārajām iestādēm un imigrācijas dienestiem vai citām attiecīgajām iestādēm nolūkā iegūt ceļošanas dokumentus, atvieglot atgriešanu un nodrošināt atpakaļuzņemšanu, tostarp izvietojot trešās valstīs sadarbības koordinatorus;

	
	g) atgriešanas palīdzību, jo īpaši brīvprātīgas atgriešanās atbalstīšanai, kā arī informāciju par atbalstītas brīvprātīgas atgriešanās programmām, tostarp sniedzot konkrētus norādījumus bērniem saistībā ar atgriešanas procedūrām;

	
	h) izraidīšanas darbības, tostarp saistīti pasākumi saskaņā ar Savienības tiesību aktos noteiktajiem standartiem, izņemot atbalstu piespiedu līdzekļu izmantošanai;

	
	i) pasākumi, ar kuriem atbalsta personu, kas atgriežas, ilgtspējīgu atgriešanos un reintegrāciju, tostarp finansiālie stimuli, mācības, palīdzība darbā iekārtošanās un nodarbinātības jautājumos un atbalsts saimnieciskās darbības uzsākšanai;

	
	j) telpas un atbalsta pakalpojumi trešās valstīs, ar ko pēc ierašanās nodrošina pienācīgu pagaidu izmitināšanu un uzņemšanu un attiecīgā gadījumā ātru pāreju uz izmitināšanu, izmantojot kopienas iespējas;

	
	k) sadarbību ar trešām valstīm neatbilstīgas migrācijas apkarošanai un efektīvas atgriešanas un atpakaļuzņemšanas nodrošināšanai;

	
	l) pasākumus, kuru mērķis ir veicināt izpratni par piemērotām un likumīgām migrācijas iespējām un par neatbilstīgas migrācijas riskiem;

	
	m) palīdzību un darbības trešās valstīs, ar kurām palīdz uzlabot efektīvu sadarbību starp trešām valstīm, no vienas puses, un Savienību un tās dalībvalstīm, no otras puses, atgriešanas un atpakaļuzņemšanas jomā un atbalstīt reintegrāciju izcelsmes valsts sabiedrībā.

	
	5. Saistībā ar 3. panta 1. punkta d) apakšpunktā noteikto konkrēto mērķi ar instrumentu atbalsta:

	
	a) starptautiskās aizsardzības pieteikuma iesniedzēju vai starptautiskās aizsardzības saņēmēju pārcelšanu no vienas dalībvalsts uz citu saskaņā ar Regulas (ES) 2024/1351 56., 67. un 68. pantu;

	
	b) alternatīvu solidaritātes pasākumu īstenošanu migrācijas, uzņemšanas, patvēruma, atgriešanas un reintegrācijas jomā, galveno uzmanību pievēršot operatīvajam atbalstam, spēju veidošanai, pakalpojumiem, personāla atbalstam, objektiem un tehniskajam aprīkojumam saskaņā ar Regulas (ES) 2024/1351 56. un 65. pantu;

	
	c) operatīvo atbalstu norīkotā personāla vai finansiālās palīdzības veidā, ko viena dalībvalsts sniedz citai dalībvalstij, kuru skar migrācijas radīti izaicinājumi, tostarp atbalstu EUAA;

	
	d) Savienības pārmitināšanas un humanitārās uzņemšanas sistēmas īstenošanu saskaņā ar Regulu (ES) 2024/1350.



Or. <Original>{EN}en</Original>
</Amend></RepeatBlock-Amend>


[bookmark: _Toc230165963][bookmark: _Toc231397808]PASKAIDROJUMS
Referente atzinīgi vērtē Komisijas priekšlikumu 2028.–2034. gadam saglabāt instrumentu, ar ko Savienības līmenī nodrošina finansējumu patvēruma, migrācijas un integrācijas politikai (“AMI regula”). Lai gan referente pauž nožēlu par Komisijas lēmumu nesaglabāt atsevišķu fondu, ziņojuma projektā ir mēģināts precizēt Komisijas priekšlikumu un to papildināt. 

Migrācijas jomā liela nozīme ir retorikai. Ziņojuma projektā referente groza Komisijas ierosinātos formulējumus, kuru mērķis ir dehumanizēt migrantus, un formulējumus, kas migrāciju atspoguļo tikai tādas parādības prizmā, kura ir jānovērš.
Referente arī groza instrumenta mērķus, lai izvairītos no dubultas finansēšanas un novērstu neatbilstības attiecībā uz atbalstu, kas jāsniedz saskaņā ar Šengenas, robežu un vīzu instrumentu, un atbalstu saskaņā ar AMI regulu.

Ziņojuma projektā referente cenšas nodrošināt lielāku pārredzamību attiecībā uz Savienības finansējuma izmantošanu patvēruma, migrācijas un integrācijas politikas jomā. Lai to panāktu, referente atjauno regulas pielikumu, kurā bija noteiktas darbības, kas ir tiesīgas saņemt Savienības atbalstu, pamatojoties uz pašreizējo praksi un saskaņā ar pašreizējo Patvēruma, migrācijas un integrācijas fondu.

Referente arī cenšas panākt, ka dalībvalstis stabili un paredzami finansē visus regulā noteiktos mērķus. Šajā nolūkā referente ierosina minimālo finansējuma procentuālo daļu – gan no valstu un reģionu partnerības plāniem, gan no ES mehānisma – mērķim, kas vērsts uz kopējās Eiropas patvēruma sistēmas attīstību, tostarp Migrācijas un patvēruma pakta īstenošanu, un minimālo procentuālo daļu mērķim, kas vērsts uz integrāciju un likumīgu migrāciju, ko referente uzskata par ārkārtīgi svarīgu.

Referente pievēršas jautājumam par iespējamo AMI regulā paredzēto saņēmēju līdzfinansēšanu. Komisijas ierosinātās līdzfinansējuma likmes, kas noteiktas ierosinātajā VRPP regulā, paredz pilnīgi nereālus līdzfinansējuma līmeņus mazām pilsoniskās sabiedrības organizācijām un pat mazākām vietējām un reģionālajām pašvaldībām, kas sniedz palīdzību vietējā līmenī patvēruma un integrācijas darbībās. Tāpēc referente ierosina noteikt īpašas līdzfinansējuma likmes attiecībā uz atbalstu, ko sniedz saskaņā ar AMI regulu. Tas ir nepieciešams, lai nodrošinātu pilsoniskās sabiedrības dalībnieku un to īstenoto projektu pastāvīgu dzīvotspēju, kas ir būtiski, lai palīdzētu dalībvalstīm sasniegt saskaņā ar instrumentu noteiktos mērķus. 

Tajā pašā laikā grozījumu mērķis ir saglabāt fonda galveno iekšējo fokusu un ierobežot izdevumus darbībām trešās valstīs, lai tie nepārsniegtu 5 % no gada resursiem no ES mehānisma, kas paredzēts AMI regulai. 5 % ierobežojums attiecas arī uz dalībvalstu nacionālajiem atveseļošanas un noturības plāniem. Tā kā šis ir vienīgais Savienības finansēšanas instruments patvēruma un migrācijas jomā un tā kā iekšējās problēmas integrācijas jomā un saistībā ar Pakta īstenošanu joprojām ir ievērojamas, atbalstam saskaņā ar šo instrumentu galvenokārt ir jāatbalsta pasākumi Savienībā un tiešā veidā jāveicina Eiropas patvēruma un integrācijas sistēmu darbība.

Visbeidzot, papildus dalībvalstu programmām joprojām ir ievērojams pieprasījums pēc tieša finansējuma vietējām un reģionālajām pašvaldībām integrācijas pasākumu īstenošanai. Pamatojoties uz pašreizējā fonda ietvaros iedibināto praksi, referente ierosina no ES mehānisma rezervēt 5 % no ikgadējā atbalsta, kas jānovirza iekšlietām, jo īpaši integrācijas pasākumiem, ko veic vietējās un reģionālās pašvaldības.

